Suchinthana/ta-wikipedia huggingface dataset:
கலக்கப் போவது யாரு? 8

கலக்கப் போவது யாரு? (பகுதி 8) என்பது விஜய் தொலைக்காட்சியில் 19 சனவரி 2019 முதல் சனி மற்றும் ஞாயிறு இரவு 9.30 மணிக்கு ஒளிபரப்பான மேடைச் சிரிப்புரை அடிப்படையாகக் கொண்ட உண்மைநிலை  நகைச்சுவை நிகழ்ச்சி ஆகும். இது கலக்கப் போவது யாரு? என்ற நிகழ்ச்சியின் எட்டாவது பருவம் ஆகும்.

இந்த பருவத்தை ஈரோடு மகேஸ் மற்றும் தாடி பாலாஜி ஆகியோர் தொகுத்து வழங்க,கோவை சரளா மற்றும் ராதா ஆகியோர் நடுவர்களாக இருந்தனர். இந்த பருவத்தின் வெற்றியாளர்கள் நிரஞ்சனா ஆவார்.

மேற்கோள்கள்

வெளி இணைப்புகள் 
 

விஜய் தொலைக்காட்சி நிகழ்ச்சிகள்
தமிழ் நகைச்சுவைத் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
சாம் மெண்டெசு

சர் சாமுவேல் அலெக்சாண்டர் மெண்டெசு (ஆங்கிலம்: Sir Samuel Alexander Mendes) (பிறப்பு: 1 ஆகத்து 1965) ஒரு ஆங்கில திரைப்பட தயாரிப்பாளர், இயக்குநர் மற்றும் எழுத்தாளர் ஆவார்.

திரைப்படங்கள்

மேற்கோள்கள்

வெளியிணைப்புகள் 

 
 
 The Observer Interview 14 திசம்பர் 2008
 Brandon Kosters interview 2 சூன் 2009
 Charlie Rose interview 5 சூன் 2009

1965 பிறப்புகள்
வாழும் நபர்கள்
சிறந்த இயக்குனருக்கான அகாடெமி விருதை வென்றவர்கள்
ஆங்கிலேயத் திரைப்பட இயக்குநர்கள்
ஆடம் டிரைவர்

ஆடம் டக்ளசு டிரைவர் (ஆங்கிலம்: Adam Douglas Driver) (பிறப்பு: நவம்பர் 19, 1983) ஒரு அமேரிக்க நடிகர் ஆவார். இவர் 2 அகாதமி விருது, 2 கோல்டன் குளோப் விருது, 2 பாப்தா விருது, 3 எம்மி விருது, மற்றும் 1 டோனி விருது ஆகிய விருதுகளுக்கு பரிந்துரை செய்யப்பட்டுள்ளார் அல்லது வென்றுள்ளார்.

மேற்கோள்கள்

வெளியிணைப்புகள்

 
 
 
 
 
 
 Adam Driver: Theatre Credits on Broadwayworld.com

1983 பிறப்புகள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
வாழும் நபர்கள்
தாரோஜி எர்ரம்மா

தாரோஜி எர்ரம்மா, பேர்பெற்ற புர்ரகதை (1930-12 ஆகஸ்ட் 2014) என அறியப்படும் ஒரு நாட்டடார் வழக்காற்றியல் பாடகர், நடிகை. புர்ரகதை என்பது தென்னிந்தியாவில் உள்ள ஒரு நாட்டுப்புற காவிய கதை கலை வடிவம்  அவருக்கு 1999இல் இராஜ்யோத்ஸவ பிரசஸ்தி உட்பட பல விருதுகள் வழங்கப்பட்டன.

வாழ்க்கை 
எர்ரம்மா அரை நாடோடி படுகா சனகம்மா என்னும் ஒரு பட்டியல் பழங்குடி சமுகத்தினைச் சார்ந்தவர். இவர் 1930ஆம் ஆண்டு பிறந்தார். இளம் பருவத்திலேயை தனது தந்தை லாலப்பாவிடமிருந்து புர்ரகதையைக் கற்றுக்கொண்டார். இவர் இந்த நாட்டுப்புற கலை வடிவத்தினை தனது குடும்பத்தினர், தன் சமூகத்தினருக்கும் கற்றுக்கொடுத்தார்.

இவரின் பங்களிப்புகளில் இவருடன் இவரது சகோதரி சிவம்மாவும், இவரது மைத்துனி பர்வதாமா ஆகியோர் தாள வாத்தியத்தில் கலந்து கொண்டனர், அதே நேரத்தில் எர்ரம்மா ஒரு கையால் ஒரு சரம் வாசிப்பதை வாசித்துக்கொண்டே மறுபுறம் மணியடிப்பார். இவர் போலியோ தடுப்பூசி குறித்த விழிப்புணர்வு பிரச்சாரங்களில் பங்கேற்றுள்ளார். 
இவர் ஆகஸ்ட் 12, 2014 அன்று கருநாடகாவின் பெல்லாரியில் இறந்தார். இவரது இறுதி சடங்குகள் பெல்லாரி மாவட்டத்தின் சந்தூர் வட்டத்தில் உள்ள இவரது சொந்த ஊரான தரோசியில் நிகழ்த்தப்பட்டன.

அங்கீகாரம் 
தாரோஜி எர்ரம்மா 1999இல் இராஜ்யோத்சவ பிரச்சுதியையும் கர்நாடக அரசு நிறுவிய டாக்டர் பாபாசாகேப் அம்பேத்கர் விருதினையும் பெற்றுள்ளார்.  கலை நாட்டார் வழக்காற்றியல் சார்ந்து இவர் செய்த பங்களிப்புக்காக 2003ஆம் ஆண்டில் சந்தேசா கலை விருது இவருக்கு வழங்கப்பட்டது. அம்பி கன்னடப் பல்கலைக்கழகத்தின் பழங்குடி ஆய்வுகள் துறை, 2003இல் நாடோசா விருதை வழங்கினார்கள். பிரசார் பாரதி 2010இல் சிறந்த நாட்டுப்புற கலைஞர் விருதை வழங்யது. இவர் 2012இல் 2010ஆம் ஆண்டின் சனபாதா சிறீ என்னும் விருதினைப் பெற்றுள்ளார்.

அம்பி பல்கலைக்கழக மாணவர் எல். சரிகாதேவி, 2006ஆம் ஆண்டு எர்ர்ரமா குறித்த முனைவர் பட்ட ஆய்வேட்டினை எழுதியுள்ளார், இது எர்ரமாவையும் அவரது செயற்பாடுகளையும் மக்களுக்கு கொண்டு செல்ல உதவியது. இவரது சில நடிப்புகளை கன்னட பல்கலைக்கழகத்தின் பாரம்பரிய அறிவுத்துறை அறிஞர் சலவராசூ பதிவு செய்து வெளியிட்டுள்ளார்.

குறிப்புகள் 

2014 இறப்புகள்
1930 பிறப்புகள்
நாட்டார் இலக்கியம்
பாரசைட்டு (2019 திரைப்படம்)

பாரசைட்டு (Parasite, ) 2019 ஆம் ஆண்டில் வெளிவந்த ஒரு தென்கொரிய நாடகத் திரைப்படமாகும். இத்திரைப்படம் பாங் சூன்-ஹோவினால் இயக்கப்பட்டது. இத்திரைப்படத்தில் ஒரு ஏழைக் குடும்பம் பணக்கார குடும்பம் ஒன்றை திட்டமிட்டு ஏமாற்றுகிறார்கள். 21 மே 2019 அன்று, 2019 கான் திரைப்பட விழாவில் இத்திரைப்படம் வெளியிடப்பட்டது. சிறிது காலத்திலேயே உலகப்புகழ் பெற்றது.

இத்திரைப்படம் 92ஆவது அகாதமி விருதுகள் விழாவில் நான்கு விருதுகளை வென்றது. அவை, சிறந்த திரைப்படம், சிறந்த இயக்குநர், சிறந்த திரைக்கதை - அசல் மற்றும் சிறந்த சர்வதேசத் திரைப்படம். அகாதமி விருதுகளை வென்ற முதல் தென்கொரியத் திரைப்படமாகும். ஆங்கிலம்-அல்லாத திரைப்படம் சிறந்த திரைப்படத்திற்கான அகாதமி விருதினை வென்ற முதல் திரைப்படமும் இதுவே.

மேற்கோள்கள்

வெளி இணைப்புகள்
 
 
 
 
 
  
 
 
 

2019 கொரியன் திரைப்படங்கள்
கொரிய மொழித் திரைப்படங்கள்
தங்கப் பனை விருது பெற்ற திரைப்படங்கள்
தென் கொரியத் திரைப்படங்கள்
தென் கொரிய பரபரப்பூட்டும் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
பாஃப்டா விருதினை வென்ற திரைப்படங்கள்
ஆடம் மெக்கே

ஆடம் மெக்கே () (பிறப்பு: ஏப்ரல் 17, 1968) என்பவர் அமெரிக்க நாட்டு நடிகர், திரைப்பட இயக்குநர், நகைச்சுவையாளர், திரைக்கதை ஆசிரியர்,  தயாரிப்பாளர் ஆவார். இவர் 1990 களில் என்பிசி தொலைக்காட்சியில் 'சாட்டர்டே நைட் லைவ்' என்ற நகைச்சுவை நிகழ்ச்சி மூலம் தனது திரைத்துறை வாழ்க்கையைத் தொடங்கினார். இந்த நிகழ்ச்சியில் இரண்டு பருவங்களுக்கு தலைமை எழுத்தாளராக பணிபுரிந்தார்.

இவர் இயக்கிய முதல் படம் 'தி பிக் ஷார்ட்' ஆகும். இந்த படத்திற்காக, இவர் இரண்டு அகாதமி விருதுகளின் பிரிவில் சிறந்த இயக்குநர் மற்றும் சிறந்த தழுவல் திரைக்கதை (இணை எழுத்தாளர் சார்லஸ் ராண்டால்ஃப் உடன்) மற்றும் இரண்டு பிரித்தானிய அகாடமி திரைப்பட விருதுககளில், சிறந்த இயக்குநர் மற்றும் சிறந்த தழுவல் திரைக்கதை உட்பட பல விருதுகளுக்கு பரிந்துரைக்கப்பட்டார்.

திரைப்படங்கள் 
 ஆண்ட்-மேன்
 கெட் காட்

மேற்கோள்கள்

வெளியிணைப்புகள்
 

1968 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
அமெரிக்க தொலைக்காட்சி எழுத்தாளர்கள்
பிரித்தானிய அகாடமி திரைப்பட விருதுகள் வென்றவர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்கத் திரைக்கதை எழுத்தாளர்கள்
அமெரிக்க ஆண் திரைப்பட நடிகர்கள்
அமெரிக்க ஆண் நகைச்சுவையாளர்கள்
92ஆவது அகாதமி விருதுகள்

92ஆவது அகாதமி விருதுகள் (பொதுவாக ஆசுக்கர்கள் என்று அழைக்கப்படுகிறது) வழங்கும் விழா கலிபோர்னியா, லாஸ் ஏஞ்சலஸ் நகரில் 2020 பிப்ரவரி 9 ஆம் தேதி டால்பி அரங்கத்தில் நடைபெற்றது. 2019 ஆம் ஆண்டு வெளிவந்த திரைப்படங்களுக்கு, இருபத்தி நான்கு பிரிவுகளில், வழங்கப்படும் இவ்விருதுகளில் சிறந்த திரைப்படமாக பாரசைட்டு திரைப்படம் தேர்வு செய்யப்பட்டது.சிறந்த திரைப்படத்திற்கான அகாதமி விருதினை வென்ற முதல் ஆங்கிலம்-அல்லாத திரைப்படம் இதுவே.

தேர்வு மற்றும் பரிந்துரை 

92ஆவது அகாதமி விருதுகளுக்கான பரிந்துரைகள்  சனவரி 13, 2020, அன்று 5:18 a.m. PST (13:18 ஒ.அ.நே) மணியளவில் அறிவிக்கப்பட்டது.

வெற்றியாளர்கள் தடித்த எழுத்துக்களில் பட்டியலின் முதலில் இடப்படுள்ளனர்.

விருதுகள்

சிறப்பு அகாதமி விருதுகள்
அக்டோபர் 27, 2019 அன்று நிகழ்ந்த கவர்னர் விருதுகளில் நான்கு சிறப்பு அகாதமி விருதுகள் வழங்கப்பட்டது:

 சிறப்பு அகாதமி விருது: 
 டேவிட் லிஞ்ச்
 வெஸ் ஸ்டூடி
 லினா வர்ட்முல்லர்
 சான் அர்சோல்டு மனிதநேய விருது:
 ஜீனா டேவிசு

பல்வேறு பரிந்துரைகள் பெற்ற திரைப்படங்கள்
92ஆவது அகாதமி விருதுகளில், 53 திரைப்படங்கள் 124 பரிந்துரைகளைப் பெற்றன.

குறிப்புகள்

மேற்கோள்கள்

வெளியிணைப்புகள் 
 
 
 ஆசுக்கர்கள் சேனல் யூடியூப் இல் (அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் ஆல் இயக்கப்படுகிறது)

அகாதமி விருதுகள்
பானு சிறீ மகேரா

பானு சிறீ மகேரா என்பவர் தமிழ், தெலுங்கு மற்றும் பஞ்சாபி மொழி திரைப்படங்களில் நடித்துள்ள நடிகை ஆவார்.

திரையுலக வாழ்க்கை

பானு அமிருதசரசு, பஞ்சாப் இடத்தை சேர்ந்தவர். தேராதூன், உத்தராகண்டம் எனுமிடத்தில் பள்ளி படிப்பை முடித்தார். பிறகு மும்பை, மகாராட்டிரம் எனுமிடத்தில் குடிபெயர்ந்தனர். வடிவழகு துறையில் பட்டையபடிப்பினை முடித்தார். தன்னுடைய திரை வாழ்க்கையை விளம்பரங்களில் மாடலாக நடிப்பிலிருந்து தொடங்கினார்.

குணசேகர் எனும் இயக்குனரின் தெலுங்குத் திரைப்படமான வருடு என்பதில் முதலில் நடித்தார். இத்திரைப்படத்தில்  அல்லு அர்ஜுன் மற்றும் ஆர்யா ஆகியோர் நடித்திருந்தனர்.

இத்திரைப்படத்தில் அல்லு அர்ஜுன் திருமணம் செய்து கொள்வார். ஆனால் முகத்தினை மட்டும் பார்த்த நிலையில் ஆர்யா பானுவை கடத்திச்சென்றுவிடுவார். இக்கதையின் மையமாக பானுவின் கதாப்பாத்திரம் அமைந்தது.

ஆதாரங்கள்

வெளி இணைப்புகள்
 

வாழும் நபர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
1986 பிறப்புகள்
பாடகன்

பாடகன் (Paadagan) 1983 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது இந்தி மொழியில் வெளிவந்த சணம் தெரி கசம் (Sanam Teri Kasam) என்ற திரைப்படத்தின் தமிழ் மொழிமாற்றுத் திரைப்படம் ஆகும். நரேந்திர பேடி இயக்கத்தில் வெளிவந்த இத்திரைப்படத்தில் கமல்ஹாசன், ரீனா ராய் மற்றும் பலர் நடித்திருந்தனர். சணம் தெரி கசம் இந்தியில் 175 நாட்கள் மேல் ஓடிய வெற்றி திரைப்படமாகும்.

நடிகர்கள் 
 கமல்ஹாசன் 
 ரீனா ராய்

மேற்கோள்கள்

வெளி இணைப்புகள் 

கமல்ஹாசன் நடித்துள்ள திரைப்படங்கள்
1983 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிறீரஞ்சனி (தமிழ் நடிகை)

சிறீரஞ்சனி (பிறப்பு ஜூன் 1, 1971) என்பவர் தமிழ் திரையுலக நடிகை ஆவார். இவர் குணச்சித்திர வேடங்களில் நடித்துள்ளார்.

திரை வாழ்க்கை
பாலச்சந்தர் இயக்கத்தில் காசலளவு நேசம் என்ற தொலைக்காட்சி தொடரில் அறிமுகம் ஆனார். 2000 இல் அலைபாயுதே என்ற படத்தில் மாதவனின் தங்கையாக நடித்தார். சங்கரின் 'அந்நியன் (திரைப்படம்) (2005) திரைப்படத்தில் நடித்தார்.செப்டம்பர் 2013 வரை 54 படங்களில் நடித்துள்ளார்.

குறிப்பிடத்தக்க படங்கள்

ஆதாரங்கள்

வெளி இணைப்புகள்
 

வாழும் நபர்கள்
தமிழ்த் திரைப்பட நடிகைகள்
இந்தித் திரைப்பட நடிகைகள்
தெலுங்குத் திரைப்பட நடிகைகள்
சென்னை நடிகைகள்
1971 பிறப்புகள்
இன்பதாகம்

இன்பதாகம் 1979 ஆம் ஆண்டு தமிழில் வெளிவந்த திரைப்படமாகும். ஐ. வி. சசி இயக்கத்தில் வெளிவந்த இத்திரைப்படத்தில் கமல்ஹாசன், மது, ஷீலா மற்றும் பலர் நடித்திருந்தனர். இந்த திரைப்படமானது மலையாள மொழியில் வெளிவந்த ஏட்டா (Eeta) என்ற திரைப்படத்தின் தமிழ் மொழிமாற்றத் திரைப்படம் ஆகும். இப்படத்திற்காக மலையாளத்தில் சிறந்த நடிகர் மற்றும் சிறந்த இயக்குநர்கான பிலிம் பேர் விருதுகளை கமல்ஹாசன் மற்றும் ஐ. வி. சசி வென்றனர்.

நடிகர்கள் 
 கமல்ஹாசன்
 மது
 ஷீலா
 சீமா
 எம். ஜி. சோமன்
 ஜோஸ் பிரகாஷ் 
 சங்கரடி

மேற்கோள்கள்

வெளி இணைப்புகள் 

1979 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்
1978 மலையாளத் திரைப்படங்கள்
மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
இந்தியத் தமிழ்த் திரைப்படங்கள்
இந்திய மலையாளத் திரைப்படங்கள்
டாட் பிலிப்சு

டாட் பிலிப்சு () (பிறப்பு: 20 திசம்பர் 1970) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்பட தயாரிப்பாளர் ஆவார். இவர் 1993 இல் திரைப்பட இயக்குனராக தனது திரைப்படத்துறை வாழ்க்கையைத் தொடங்கினார்.

இவர் 2019 ஆம் ஆண்டில், இதே பெயரில் டிசி காமிக்ஸ் கதாபாத்திரத்தை அடிப்படையாகக் கொண்ட ஜோக்கர் என்ற உளவியல் திரில்லர் திரைப்படத்தை இவர் இணைந்து எழுதி இயக்கினார், இது 76 வது வெனிஸ் சர்வதேச திரைப்பட விழாவில் திரையிடப்பட்டது, அங்கு இந்த படம் சிறந்த பரிசான கோல்டன் லயன் விருதை பெற்றது. அத்துடன் ஜோக்கர் திரைப்படத்தில் இவருடன் இணை எழுத்தாளராக பணியாற்றிய ஸ்காட் சில்வருடன் இணைந்து சிறந்த படம், சிறந்த இயக்குநர் மற்றும் சிறந்த தழுவல் திரைக்கதை ஆகியவற்றிற்காக மூன்று அகாதமி விருதுகள் பரிந்துரைகளைப் பெற்றார்.

திரைப்படங்கள்

மேற்கோள்கள்

வெளியிணைப்புகள் 
 

1970 பிறப்புகள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
திரைக்கதை ஆசிரியர்கள்
அமெரிக்க ஆண் திரைப்பட நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
ஆற்காடு தனகோடி முதலியார்

இராவ் பகதூர் தனகோடி முதலியார் (Arcot Dhanakoti Mudaliar) ஆற்காடு தனகோடி முதலியார் என்றும் அழைக்கப்படும் இவர்  19 ஆம் நூற்றாண்டின் பிற்பகுதியில் சென்னை மாகாணத்தின்  இருந்த ஓர் ஜமீந்தாரும், அறப்பணி செய்பவரும், தொழிலதிபரும் ஆவார்.

வன்னியகுல முதலியார் 
இவர் 1852 ஆம் ஆண்டில் ஒரு செல்வந்தக் குடும்பத்தில் பிறந்தார்.   உள்ளூரில் ஆதிக்கம் செலுத்தும் மற்றும் மிகப்பெரிய நில உரிமையாளர்களான வன்னிய குல சத்திரியர் சாதியைச் சேர்ந்தவர் ஆவார்.  இவர் இராணுவ மற்றும் இரயில்வே ஒப்பந்தத்தில் ஈடுபட்டார். இது சென்னை சென்னை நகரத்தில் ஒரு ஒப்பந்த பேரரசராக இவரை வளர்த்தது. 1885 இல் பெருநகர சென்னை மாநகராட்சி உறுப்பினராகவும் இருந்தார். இவரது மருமகன் ஏ. தங்கவேலு நாயக்கரும் ஒரு ஒப்பந்தக்காரராக இருந்தார்.

அறப்பணி 
இவர் தனது சொத்துக்களை பல நூலகங்களுக்கும், கல்வி நிறுவனங்களுக்கு வழங்கினார். புத்தகங்களை வாங்குவதற்காக இவர் இந்தியாவின் விக்டோரியா நினைவிடத்திற்கு நன்கொடை அளித்துள்ளார். அவை கன்னிமாரா பொது நூலகத்தில் வைக்கப்பட்டுள்ளன.  மேலும் பிற காரணங்களுக்காகவும் பல பங்களிப்புகளைச் செய்துள்ளார்.

மற்ற நடவடிக்கைகள் 
முதலியார் ஞான சமாஜ அமைப்பின் உறுப்பினராக இருந்தார். இது ஒரு கருநாடக இசை சபாவாகும். இது சென்னையில் உள்ள மற்ற சபாக்களின் தாயாகவும் கருதப்படுகிறது. இவர் சர் பிட்டி தியாகராய செட்டியாருடன் சேர்ந்தார்.  மேலும் இவர் விக்டோரியா தொழில்நுட்ப நிறுவனத்தின் முதல் நிர்வாகிகளில் ஒருவராகவும் இருந்தார்.

மேலும் காண்க 

 பி. டி. லீ. செங்கல்வராய நாயக்கர்

மேற்கோள்கள் 

1852 பிறப்புகள்
சென்னையின் வரலாறு
புவனேசுவரி (நடிகை)

புவனேஸ்வரி ஒரு இந்திய மாடல், திரைப்பட மற்றும் தொலைக்காட்சி நடிகை ஆவார். அவர் தென்னிந்திய சினிமா மற்றும் தொலைக்காட்சியில் பணியாற்றியதற்காக அறியப்படுகிறார். பல நாடக தொடரில் எதிர்நாயகி வேடங்களுக்கு விமர்சன ரீதியான பாராட்டுகளைப் பெற்றார். 2003 ஆம் ஆண்டு தமிழ்த் திரைப்படமான பாய்ஸ் திரைப்படத்தில் ராணி என்ற விபச்சாரியாக நடித்தார். இப்படம் மூலம் தெலுங்கு, இந்தி ரசிகர்களுக்கு அறிமுகமானார். முக்கிய கதாபாத்திரத்தில் குர்குரே நடித்த முதல் திரைப்படமாகும்.

2009 இல் விபச்சாரத்தில் ஈடுபட்டதற்காக தமிழ் நடிகை புவனேஸ்வரி மற்றும் நான்கு பேரை சென்னை போலீசார் கைது செய்தனர். சென்னை அடையாரில் உள்ள தனது குடியிருப்பில் இருந்து இந்த மோசடியை அவர் நடத்தியதாக செய்தி வட்டாரங்கள் தெரிவிக்கின்றன.

திரைப்பட வரலாறு

தொலைக்காட்சி

குறிப்புகள்

வெளி இணைப்புகள் 
 

இந்தி தொலைக்காட்சி நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
இந்திய தொலைக்காட்சி நடிகைகள்
ஏ. ஆர். நாப்

சர் ஆர்தர் ரோலண்ட் நாப் (Sir Arthur Rowland Knapp) (பிறப்பு: 1870 திசம்பர் 10 - இறப்பு: 1954 மே 22)  இவர் ஓர் பிரித்தானிய அரசு ஊழியர் ஆவா., இவர் 1923 முதல் 1926 வரை சென்னை ஆளுநரின் நிர்வாகக் குழுவின் வருவாய் உறுப்பினராக பணியாற்றியுள்ளார். மேலும் பிரித்தானிய பேரரசின் ஆணைக்குழுவின் தளபதியாகவும், விக்டோரியா மகாராணி நிறுவிய வீரத்தின் ஒரு வரிசையாக இந்திய நட்சத்திரத்தின் மிக உயர்ந்த ஆணையாகவும் மற்றும்  விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாகவும் இருந்தார்.

ஆரம்ப கால வாழ்க்கை 
ஆர்தர் நாப் 1870 இல் வூல்ஸ்டனில் லெப்டினன்ட் கர்னல் சார்லஸ் பாரெட் நாப் என்பவருக்குப் பிறந்தார். வெஸ்ட்மின்ஸ்டர் பள்ளி மற்றும் ஆக்சுபோர்டில் உள்ள ஒரு கிறித்துவ தேவாலயப் பள்ளியில் கல்வி பயின்றார். இவர் புளோரன்ஸ் ஆனி மூர் என்பவரை 1899 ஆகஸ்ட் 9 அன்று இந்தியாவின் சென்னையில் மணந்தார். இவரது மனைவி புளோரன்ஸ் புனித எட்மண்ட்ஸ் ஹால் ஆக்சுபோர்டு கல்லூரியின் முதல்வர்  எட்வர்ட் மூர் என்பவரின் மகளாவார்.

இவரது மகள் மார்கரெட் எல்ப்ரெடா நாப் பிரபல அரச கடற்படை அதிகாரி மற்றும் கடற்படை புலனாய்வு இயக்குநர் அந்தோனி பசார்ட் என்பவரை மணந்தார். மேலும் இறையியலாளர்  சர் அந்தோணி எப். பசார்ட் என்பவர் இவரது பேரன் ஆவார்.

தொழில் 
நாப் 1891 இல் இந்திய ஆட்சிப் பணியில் சேர்ந்தார். சென்னை மாகாணத்தின் மலபார் மாவட்ட உதவி ஆட்சியர் மற்றும் நீதிபதியாக பணியாற்றினார். 1899 ஆம் ஆண்டில், இவர் வருவாய்த்துறை வாரியத்தின் கீழ் செயலாளராக நியமிக்கப்பட்டார். நாப் 1919ஆம் ஆண்டில் பிரித்தானிய பேரரசின் ஆணைக்குழுவின் தளபதியாக நியமிக்கப்பட்டார்.,  1922ஆம் ஆண்டில் விக்டோரியா மகாராணி நிறுவிய வீரத்தின் ஒரு வரிசையாக இந்திய நட்சத்திரத்தின் மிக உயர்ந்த ஆணையாகவும்    1924இல் விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாகவும் இருந்தார்.).

சட்டமன்றம் 
1923ஆம் ஆண்டில், நாப் சென்னை சட்டமன்றத்திற்கு பரிந்துரைக்கப்பட்டார் . இதில் 1923 முதல் 1926 வரை பணியாற்றினார்.

இறப்பு 
நாப்  1954 மே 22 அன்று தனது 83 வயதில் இறந்தார்.

குறிப்புகள் 

சென்னை மாகாணம்
1954 இறப்புகள்
1870 பிறப்புகள்
கிறிஸ்டோப் சாமுவேல் ஜான்

கிறிஸ்டோப் சாமுவேல் ஜான் சுவிசேஷப் பணிகளுக்காக இந்தியாவிற்கு வந்து 42 ஆண்டுகள் தரங்கம்பாடியிலேயே வாழ்ந்து மறைந்த ஜெர்மன் பாதிரி. புராட்டஸ்டெண்ட் மிஷினரிகளின் தொட்டில் என்றழைக்கப்படும் தரங்கம்பாடிக்கு தமிழின் வரலாற்றில் தனித்த இடம் உண்டு. சீகன் பால்க் பாதிரி பல்வேறு எதிர்ப்புகளுக்கும் போராட்டங்களுக்கும் இடையே இந்திய மொழிகளில் முதன் முறையாக விவிலியத்தை தமிழில் மொழிபெயர்த்து அச்சிட்டார். அவரைப் போலவே ஜெர்மனியில் பிறந்து டேனிஷ் மிஷினரிக்காக தரங்கம்பாடிக்கு வந்து சேர்ந்தவர் ஜான்.

கல்விப்பணி, இறைப்பணி தவிர்த்து இனப்பண்பாட்டியல், மொழியியல், விலங்கியல், வரலாற்றுத்துறைகளில் ஆய்வுகளை முடுக்கினார் ஜான். தென்னிந்தியா முழுக்கப் பயணித்து திரட்டிய அறிவை உடனுக்குடன் சமகாலத்தைய ஆய்வாளர்களான ஜார்ஜ் ஃபாஸ்டர், மார்கஸ் ஃப்ளோஜ், வில்லியம் ரோஸ்பர்க் போன்றோருடன் பகிர்ந்துகொண்டார். ஜான் வரைந்த ஓவியங்களும், ஆய்வுக்குறிப்புகளும் மார்கஸ் எழுதிய மீன்களின் வரலாற்று நூலுக்கு அடிப்படையாக அமைந்தன. ஜான் நுரையீரல் தொற்று நோயால் பாதிக்கப்பட்டார். கண் பார்வையையும் படிப்படியாக இழந்து வந்தார். நோயின் சுமை அவரது ஆய்வுப் பணிகளை தடை செய்யவில்லை. 66 வது வயதில் பக்கவாதம் தாக்கி மறைந்த ஜான் பாதிரி தரங்கம்பாடியில் நல்லடக்கம் செய்யப்பட்டார்.

அறிவியல் துறைக்கு ஜான் பாதிரி ஆற்றிய சேவைக்கு மரியாதையாக ஜெர்மானிய ஆய்வறிஞர்கள் சொஸைட்டி அவருக்கு முனைவர் பட்டம் வழங்கியது. ஆய்வாளர் மார்கஸ் ஒரு மீன் இனத்திற்கு ஜானியஸ் எனும் பெயர் சூட்டினார். இந்தியாவின் முதல் பாம்பு மனிதர் எனும் புகழைப் பெற்ற நீர் நில ஊர்வன விலங்குகள் ஆய்வுத்துறையின் முன்னோடி பேட்ரிக் ரஸ்ஸல் மண்ணுள்ளிப் பாம்புகளுக்கு எரிக்ஸ் ஜான்னி என பெயர் சூட்டி கெளரவித்தார்.

மேற்கோள்கள்

1747 பிறப்புகள்
1813 இறப்புகள்
மணவூர்

மணவூர் (Manavur) என்பது சென்னையிலிருந்து 54 கிலோமீட்டர் தொலைவில் மத்திய-அரக்கோணம் இரயில் பாதையில் அமைந்துள்ள ஒரு வரலாற்றுக் கிராமமாகும். இந்த கிராமம் 7 ஆம் நூற்றாண்டின் முற்பகுதியைச் சேர்ந்தது. பழைமையான தொண்டை மண்டலத்தை 24 பிரிவுகளாகப் பிரித்து குரும்பர்கள் என்பவர்கள் ஆட்சி செய்தனர் என்பதை வரலாற்று உண்மைகள் வெளிப்படுத்துகின்றன. அவற்றில் மணவூர் 4 வது பிரிவாகும்.     

1200 ஆண்டுகள் பழமையான திருநந்தீசுவரர், கர்கடகேசுவரர், கந்தசாமி மற்றும் விநாயகர்  போன்ற இந்துக்கடவுள்களின் கோயில்கள் இந்த சிறிய கிராமத்தில் அமைந்துள்ளன. இந்தக் கோயில்களின் கருவறைகளில் காணப்படும் பல கல்வெட்டுகளும், சிற்பங்களும் மற்றும் கட்டடக்கலை வடிவமைப்பும் வழக்கமான சோழர் கால கட்டுமானத்தை சித்தரிக்கின்றன.

சிறீ ஆனந்தவள்ளி சமேதா திருநந்தீசுவரர் கோயில் 
இந்த கோவில் திருநந்தீசுவரரை மூலவராகக் கொண்டுள்ளது. இதன் வடக்குப் பகுதியில், ஆனந்தவள்ளி தாயார் கோயில் உள்ளது. வெளிப்புற பிரகாரத்தில் பிள்ளையார், முருகன் மற்றும் பைரவர் ஆகிய தெய்வங்கள்  சேத்திரபாலகராக அமர்ந்துள்ள்னர். கருவறையைச் சுற்றி தட்சிணாமூர்த்தி (சிவ வடிவம்), இலிங்கோத்பவர், பிரம்மா மற்றும் துர்க்கை சிலைகள் நிறுவப்பட்டுள்ளன. 

திருவாலங்காட்டில் சிவன் தனது நடனத்திற்குப் பின்னர் திருமணக் கோலத்தில் அகத்தியருக்கு தனது துணைவியார் ஆனந்தவள்ளியுடன் தரிசனம் அளித்ததாகக் கூறப்படுகிறது. எனவே இந்த கிராமம் மணவூர் என்று அறியப்பட்டது. நந்தி பகவான் மற்றும் முனிவர் அகத்தியர் ஆகியோர் இங்கு வழிபட்டு வந்துள்ளனர். கூவம் மற்றும் தக்கோலம் கோயில்களில் காணப்படும் கல்வெட்டுகள் இந்த கோயிலின் மகிமையைப் பற்றி பேசுகின்றன. மணவூரில் உள்ள கோயில்கள் ஆகம சாத்திரங்களில் குறிப்பிடப்பட்டுள்ளபடி சரியான சீரமைப்புடன் கட்டப்பட்டுள்ளன.

கோயிலின் தற்போதைய நிலை 

திருநந்தீசுவரர் கோயில் பாழடைந்த நிலையில் இருந்தது. தற்போது அது புதுப்பிக்கப்பட்டுள்ளது. அசல் மகிமையை மீட்டெடுப்பதற்கும் வீழ்ச்சியடைந்த கம்பீரத்தை நிலைநிறுத்துவதற்கும் ஒரு முயற்சியாக உள்ளூர் கிராமவாசிகள் ஊதியமின்றி உழைத்து இந்த வரலாற்று கோயிலின் ஒரு பகுதியை மீட்டெடுத்தனர். இருப்பினும், குறிப்பிட்ட நிபுணத்துவம் தேவைப்படும் பிற பணிகள் உள்ளன.  
சென்னையின் வரலாறு
ரங்கா தி தொங்கா (திரைப்படம்)

ரங்கா தி தொங்கா என்பது ஜி. வி. சுதாகர் நாயுடு இயக்கிய தெலுங்குத் திரைப்படம் ஆகும். இதில் ஸ்ரீகாந்த் மற்றும் விமலா ராமன் நடித்துள்ளனர். இந்த திரைப்படம் 30 டிசம்பர் 2010 அன்று வெளியிடப்பட்டது.

இத்திரைப்படம் நடிகர் சிறீகாந்தின் 101 வது திரைப்படம் ஆகும். இத்திரைப்படத்தில் இராயலசிம்மா இடத்தினை அடிப்படையாகக்கொண்டு கதைகளம் அமைக்கப்பட்டிருந்தது.

நடிகர்கள் 

 சிறீகாந்த் -ரெங்கா / பவானி பிரசாத்
 விமலா ராமன் - இன்ஸ்பெக்டர் மங்கம்மா
 ரம்யா கிருஷ்ணன் -பவானி பிரசாதின் மனைவி
 தெலுங்கானா சகுந்தலா
 ஜி. வி. சுதாகர் நாயுடு
 ஜெய பிரகாஷ் ரெட்டி
 நாகேந்திர பாபு - காவல் ஆய்வாளர்
 சித்திரம் சீனு
 ஜோதி
 புவனேசுவரி
 சாக்சி சிவானந்த்
 சுமன் செட்டி
 சலபதி ராவ்
 திருப்பதி பிரகாசு
 சிவாஜி ராஜா

ஒலிப்பதிவு

குறிப்புகள்

வெளி இணைப்புகள் 

 http://www.bharatmovies.com/hindi/info/meri-warrant.htm  
 https://www.youtube.com/watch?v=Gx7yhYjJpXM 
 http://muvyz.com/moviepage/eq258139 
 http://www.asklaila.com/movie/Surat/Meri-Warrant/6087/

2010 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
நியாக்கிம் கேட்வெக்

நியாக்கிம் கேட்வெக் ஒரு தென் சூடான்- அமெரிக்கன் மாடல் ஆவார். இவரின் கருமையான தோல் நிறம் கவனம் பெற்று, இன்ஸ்ட்டாகிராம் செயலில்  குறிப்பிடத்தக்க புகழ் அடைந்திருக்கின்றார்.

சுயசரிதை 
கேட்வெகின் பெற்றோர்கள் தென் சூடானில் வாழ்ந்தனர். அவர்கள் தென் சூடான் உள்நாட்டுப் போர் காலத்தில் கேட்வெகின் பிறந்தார். அவரது பெற்றோர் தென் சூடானில் இருந்து தப்பித்து செல்லும் போது  எத்தியோப்பியாவில் நையகிம் எனுமிடத்தில் பிறந்தார். அங்கு அவர்கள் அகதி முகாம்களில் வசித்து வந்தனர். கடைசியில் அவர் தனது குடும்பத்துடன் அமெரிக்காவுக்கு குடிபெயர்ந்தார், அதே நேரத்தில் அவருக்கு 14 வயது. முதலில் நியூயார்க்கின் பஃபேலோவில் குடியேறினார், பின்னர் அவர் மினசோட்டாவின் மினியாபோலிஸுக்கு குடிபெயர்ந்தார்.

அவர் தென் சூடானில் பிறக்கவில்லைன்றாலும், தன் பூர்வீகம் தெற்கு சூடான் எனவே கருதுகிறார். செயின்ட் கிளவுட் ஸ்டேட் பல்கலைக்கழகத்தில்ஒரு பேஷன் ஷோவில் பங்கேற்ற பிறகு வடிவழகு வாழ்க்கையை தொடங்கினார். அவர் 2017 ஆம் ஆண்டு ஜிக்சா படத்திற்கான விளம்பர சுவரொட்டிகளில் தோன்றியுள்ளார்.

சமூக ஊடகம் 
கேட்வெக் இயற்கையாகவே கருமையான தோல் நிறத்திற்கு பெயர் பெற்றார். இவரை கருமையின் ராணி என்று செல்லப்பெயர் வைத்து அழைக்கின்றனர்.  கேட்வெக் தன்னுடைய நிறத்தின் காரணமாக விமர்சனங்களையும், பிரட்சனைகளையும் ஏதிர் கொண்டார்,  ஆனால் அவரது ரசிகர்கள் அவரின் நிறத்தினைப் போற்றினர். இன்ஸ்ட்டாகிராம் செயலியில் 5,50,000 மில்லியன் பின் தொடர்பவர்கள் இருக்கின்றார்கள்.

குறிப்புகள்

வெளி இணைப்புகள்
 இன்ஸ்டாகிராம் செயலியில் கேட்வெக்கின் பக்கம்
 பிபிசி இணைய இதழில் சிறப்பு கட்டுரை

வாழும் நபர்கள்
சுவர்ணமுகி (திரைப்படம்)

சுவர்ணமுகி என்பது 1998 ஆம் ஆண்டு வெளிவந்த தமிழ் நாடகத் திரைப்படம் ஆகும்.

கே. எஸ். அதியமான் இத்திரைப்படத்தினை இயக்கியிருந்தார். இத்திரைப்படத்தில்  தேவயானி,  இராதாகிருஷ்ணன் பார்த்திபன், பிரகாஷ் ராஜ் ஆகியோர் முக்கிய கதாபாத்திரங்களில் நடித்திருக்கின்றனர். ஜெய்கணேஷ், மணிவண்ணன், மற்றும் பாத்திமா பாபு ஆகியோர் உடன் கதாபாத்திரங்களில் நடித்திருக்கின்றனர்.

கே. சேது ராஜேஸ்வரன் இத்திரைப்படத்தினை தயாரித்திருந்தார். சுவரராஜ் இசையமைத்துள்ளார். 20 பிப்ரவரி 1998 இல் வெளிவந்தது.

இத்திரைப்படம் தெலுங்கு மொழியில் சுமன், சங்கவி (நடிகை) மற்றும் சாய் குமார் ஆகியோர் நடிப்பில் மறு ஆக்கம் செய்யப்பட்டது.

நடிகர்கள் 
இராதாகிருஷ்ணன் பார்த்திபன் - பாண்டியன்
தேவயானி - சுவர்ணமுகி
பிரகாஷ் ராஜ் - ஆகாஸ்
ஜெய்கணேஷ் - பாண்டியன் தந்தை
மணிவண்ணன் - வரதராஜன் 
பாத்திமா பாபு - வனஜா
மனோபாலா- மொழி பெயர்ப்பாளர்
நிகிதா ஆரியா

இசை

முக்கோணக் காதல் கதையம்சம் கொண்ட திரைப்படம். முன்னாள் காதலன் ஏமாற்றிவிட்டதாக எண்ணுகிறாள். ஆதலால், தன்னை விரும்பும் ஒருவனை இரண்டாவது காதலானாக கொள்கிறாள். அப்போது,முதல் காதலன் திரும்ப வந்து குறுக்கிடுகிறான். முடிவு என்ன என்பது கதையாகும்.

ஆதாரங்கள்

வெளி இணைப்புகள்

1998 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
மறு ஆக்கம் செய்யப்பட்ட தமிழ்த் திரைப்படங்கள்
ஜெய்கணேஷ் நடித்த திரைப்படங்கள்
கிரண் செகல்

கிரண் செகல் ஒரு இந்திய  பாரம்பரிய ஒடிசிய நடன கலைஞர்   ஆவார்  . இவர் புகழ்பெற்ற நடிகர் ஜோஹ்ரா செகலின் மகள். இவர் 1998 ஆம் ஆண்டு பத்மஸ்ரீ விருது பெற்றார்.  இவர்  எம்.கே.சரோஜாவின் சீடர்,  செகல் உலகம் முழுவதும் நடன நிகழ்ச்சிகளை   நிகழ்த்தியுள்ளார். இவர் 2002 ஆம் ஆண்டில் இந்திய அரசால்   நான்காவது  மிக உயர்ந்த விருது ஆன பத்மஸ்ரீ விருது   ஆல் கவுரவிக்கப்பட்டார்.

மேலும் காண்க 

 ஒடிசி 
 சோரா சேகல்

குறிப்புகள் 

ஒடிசி நடனக் கலைஞர்கள்
வாழும் நபர்கள்
இந்தியப் பாரம்பரிய பெண் நடனக் கலைஞர்கள்
பத்மசிறீ விருது பெற்ற கலைத் துறையினர்
வின்ஜமுரி சீதாதேவி

வின்ஜாமுரி சீதா தேவி (Vinjamuri Seetha Devi) இவர் ஓர் இசைக்கலைஞரும், வானொலி வர்ணனையாளரும், பாடகரும் மற்றும் தெலுங்கு நாட்டுப்புற இசைக் கலைஞரும் ஆவார்.  பிரபல நாட்டுப்புற கலைஞரான இவர் ஆர்மோனியக் கலைஞரும், இசை அமைப்பாளரும் மற்றும் எழுத்தாளருமான வின்ஜாமுரி தனது 99 வயதில் அமெரிக்காவில் ஹியூஸ்டனில் உடல்நலக்குறைவால் காலமானார். இவரைச் சுற்றியுள்ள இலக்கிய மற்றும் கலாச்சார சூழல் சீதாதேவியின் குழந்தை பருவத்தில் தனது சகோதரி அனுசுயாவுடன் பாரம்பரிய இசையை கற்றுக் கொண்டார். பின்னர் சகோதரிகள் தங்கள் தாய் மாமாவான புகழ்பெற்ற கவிஞர் தேவுலப்பள்ளி கிருட்டிணா சாஸ்திரியின் பல இசை அமைப்புகளுக்கு குரல் கொடுத்தனர்.

ஒரு குழந்தை மேதையாகவும் திறமையான பாடகி, சீதாதேவி தனது 8 வயதில் தனது பாடல்களின் கிராமபோன் பதிவோடு தனது பாடலை அறிமுகப்படுத்தினார். அதன்பிறகு, ஒரு ஏழு தசாப்தங்களாக, உலகெங்கிலும் உள்ள மில்லியன் கணக்கான கேட்போரின் மகிழ்ச்சிக்காக இவர் நாட்டுப்புறப் பாடல்களைப் பாயுள்ளார்.

இந்திய மேடை நடிகரும், தெலுங்கு-சமஸ்கிருத பண்டிதரும், எழுத்தாளருமான விஞ்சமுரி வெங்கட லட்சுமி நரசிம்ம ராவ் என்பவருக்கு 1920 ஆம் ஆண்டு மே 12 ஆம் தேதி  காக்கிநாடாவில் பிறந்தார். இவரது தந்தை ஒரு நாடகக் கலைஞராக இருந்தார். மேலும். அவர் பெண்கள் உள்ளிட்ட குடும்ப உறுப்பினர்களை மொழிகளைக் கற்கவும் இலக்கியம் படிக்கவும் ஊக்குவித்தார். கலா ​​பிரபூர்ணா விருதைப் பெற்ற இவர், தனது எட்டு வயதிலேயே முதல் கிராமபோன் சாதனையைப் பெற்ற ஒரு குழந்தை மேதையாவார்.
காக்கிநாடாவில் பிறந்து வளர்ந்த வின்ஜமுரி, பெண்கள் தங்கள் வீடுகளில் இருந்து வெளியே வருவதை ஒரு தடை என்று சமூகம் கருதிய நாட்களில் சமூக சமத்துவத்தின் செய்தியை பரப்புவதற்கு இசையை ஒரு கருவியாகப் பயன்படுத்தினர்.

சுதந்திரப் போராட்டத்தில் 
இவர் இந்திய சுதந்திர போராட்டத்தில் தீவிரமாக பங்கேற்றார் மற்றும் மகாத்மா காந்தி, சுபாஷ் சந்திர போஸ், ஜவகர்லால் நேரு மற்றும் சர்வபள்ளி இராதாகிருஷ்ணன் போன்ற சுதந்திர போராட்ட வீரர்களுக்கு முன்னால் தனது திறமையை பிரதிநிதித்துவப்படுத்தினார். இவரது மாமா தேவுலப்பள்ளி கிருட்டிணா சாஸ்திரி எழுதிய பிரபலமான தேசபக்தி பாடலான “ஜெய ஜெய ஜெய பிரிய பாரதி” என்ற பாடலுக்கு இசையமைத்து பாடியுள்ளார்.

வாழ்க்கை 
தேவி அகில இந்திய வானொலியில் நாட்டுப்புற இசை தயாரிப்பாளராக இருந்தார்.

இவரது சகோதரி வின்ஜாமுரி அனுசுயா தேவியுடன் இணைந்து ஆந்திராவின் குறிப்பிடத்தக்க கவிஞர்களுக்கு இசையமைத்துள்ளார். இவர்களில் திருவரங்கம் சீனிவாச ராவ் என்பவரும் அடங்கும். இவரது தாய் மாமா கிருட்டிண சாஸ்திரி பிரம்ம சமாஜத்தில் ஒரு ஆர்வத்தை வளர்த்து, சமூக மறுமலர்ச்சிக்காக பணியாற்றி அந்த அமைப்புக்கு பாடல்களை எழுதினார். இவர்கள் பல பொதுக் கூட்டங்களில் அந்தப் பாடல்களைப் பாடினர்.

விருதுகள் 
இவர் சமீபத்தில் தனது இரண்டு புத்தகங்களான பாவ கீதலு மற்றும் நாட்டுப்புற பாடல்களின் தொகுப்பு ஆகியவற்றை வெளியிட்டார். 1977 ஆம் ஆண்டில் ஆந்திர பல்கலைக்கழகத்த்தில் முனைவர் பட்டம் பெற்றார். அமெரிக்காவில் வாழ்நாள் சாதனையாளர் விருதும், பாரிஸில் ‘நாட்டுப்புற ராணி’ என்ற விருதும் பெற்றுள்ளார்.

1979 ஆம் ஆண்டு வெளியான மாபூமி என்ற திரைப்படத்திற்கு இசையமைத்துள்ளார். இவர் "ஆந்திராவின் நாட்டுப்புற இசை"யைப் பற்றி எழுதினார். இவர் 2016 மே 17 அன்று அமெரிக்காவில் ஹியூஸ்டனில் இறந்தார்.

குறிப்புகள் 

2016 இறப்புகள்
பாடகர்கள்
நாட்டுப்புறப் பாடகர்கள்
சுமா சுதீந்தரா

சுமா சுதீந்திரா (Suma Sudhindra) இவர் ஓர் கர்நாடக இசைக் கலைஞரும், இந்தியாவின் வீணையில் நிபுணரும் ஆவார். மேலும், இவர் ஒரு இசை நிகழ்ச்சியை நிகழ்த்துபவராகவும், ஆசிரியராகவும், ஆராய்ச்சியாளரும் மற்றும் நிர்வாகியாகவும் இருக்கிறார். 2001 ஆம் ஆண்டில் கர்நாடகாவின் இரண்டாவது மிக உயர்ந்த விருதான, ராஜ்யோத்சவ விருது இவருக்கு வழங்கப்பட்டது. முனைவர் சுமா சுதீந்திரா தனது தலைமுறை இசைக்கலைஞர்களில் வீணையை முன்னிலைப்படுத்தியவர் ஆவார்.

ஆரம்ப நாட்கள் மற்றும் தனிப்பட்ட வாழ்க்கை 
இவருக்கு வித்வான் இராஜா ராவ் மற்றும் வித்வான் சிட்டி பாபு ஆகியோரால் பயிற்சி அளிக்கப்பட்டது. இவர் தற்போது பெங்களூரில் வசிக்கிறார். இவரது கணவர் ஒரு பல் மருத்துவர் ஆவார். இவர்களுக்கு இரண்டு மகள்கள் உள்ளனர். இவர் ஒரு தீவிர பொன்சாய் சேகரிப்பாளருமாவார்.

தொழில் 
வீணையின் மெல்லிசை ஒலிகளுக்கு பெயர் பெற்ற சிட்டிபாபு பாணி இவரிடம் உள்ளது. இவர் அமெரிக்கா, ஐக்கிய இராச்சியம், சிங்கப்பூர் மற்றும் மலேசியாவில் பரவலாக சுற்றுப்பயணம் செய்து பல இசை நிகழ்ச்சிகளை வழங்கியுள்ளார். இவர் பல ஆண்டுகளாக பல வீணைக் குழுக்களுக்கு தலைமை தாங்கி வருகிறார்.

தரங்கிணி வீணை 
சுமா "தரங்கிணி வீணை" என்ற ஒன்றை கண்டுபிடித்துள்ளார். இது வீணையின் ஒரு சிறிய பதிப்பாகும். தரங்கிணி வீணை என்பது இந்தியாவின் மிகப் பழமையான சரம் கருவியாகும். இது கற்றல் மற்றும் கலைகளின் தெய்வமான சரசுவதியுடன் தொடர்புடையது. வீணை இசைக்கருவிகளின் ராணி என்றும் அழைக்கப்படுகிறது. வேத இலக்கியங்களில் குறிப்பிடப்பட்டுள்ள இசைக் கருவிகளின் முதன்மையான மூன்று கருவிகளில் இதுவும் ஒன்று. மற்றவை புல்லாங்குழல் மற்றும் மிருதங்கம் என்பதாகும். பழங்காலத்திலிருந்தே, தரங்கிணி வீணை தெய்வீக கருவியாக வர்ணிக்கப்படுகிறது. வீணை வாசிப்பது யோகமாக கருதப்படுகிறது. இராமாயணம், மகாபாரதம் போன்ற பெரிய காவியங்களும் வீணையைப் பற்றி பேசுகின்றன.

கருநாடக இசை-ஜாஸ் 
இவர் பல ஆண்டுகளாக இடச்சு ஜாஸ் குழுவான எசுபினிபெக்சுடன் பல இணைவு நிகழ்ச்சிகளை வழங்கியுள்ளார்.

பிற முயற்சிகள் 
சுமா இந்திய இசை அனுபவ மையத்தின் இயக்குநர் ஆவார். இந்த மையம் ஒரு புதிய வகையான அருங்காட்சியகமாகும். குச்சிபுடி நடனக் கலைஞர் வீணா மூர்த்தி விஜயுடன் இணைந்து  "கலைஞர்களின் உள்நோக்க இயக்கம்" என்ற ஒரு அமைப்பை நிறுவினார். இம்மையம் 2007 முதல் பெங்களூர் சர்வதேச கலை விழாவை ஏற்பாடு செய்கிறது. பெங்களூர் சர்வதேச கலை விழா என்பது கலைஞர்களுக்கான ஒரு கலாச்சார தளமாகும். 2017இல் சங்கீத நாடக அகாதமி விருது இவருக்கு வழங்கப்பட்டது. இவர் அமெரிக்க ஐக்கிய நாடுகளில் பல முறை தனது இசை நிகழ்ச்சிகளை நிகழ்த்தியுள்ளார். பால்டிமோர் மேயர் இவரது இசை நிகழ்ச்சியை கேட்டபின் இவருக்கு ஒரு கெளரவ குடியுரிமையை வழங்கினார். நாடு முழுவதும் உள்ள அறிஞர்கள் மற்றும் இசை ஆர்வலர்கள் இவரது இசையை பல்வேறு தலைப்புகளுடன் கௌரவிப்பதன் மூலம் தங்கள் பாராட்டுகளை வெளிப்படுத்தியுள்ளனர்.

விருதுகள் மற்றும் வாழ்த்துக்கள் 
2001 இல் கர்நாடக இரண்டாவது மிக உயர்ந்த விருதான, ராஜ்யோத்சவ விருது இவருக்கு வழங்கப்பட்டது. தமிழக அரசின் கலைமணி விருது பெற்றுள்ளார். கர்நாடக கணகல பரிஷத்தின் கானகலாசிறீ விருது இவருக்கு வழங்கப்பட்டது. தியாகராஜ ஞானசபாவிலிருந்து "வைனிகா கலாபூசண்" என்ற பட்டம் வழங்கப்பட்டது.

மேற்கோள்கள் 

கருநாடக இசைக் கலைஞர்கள்
வாழும் நபர்கள்
வீணை இசைக் கலைஞர்கள்
மது நடராஜ்

மது நடராஜ் (பிறப்பு: பிப்ரவரி 24, 1971) பெங்களூரில் வசிக்கும் ஒரு இந்திய பாரம்பரிய, சமகால நடனக் கலைஞர் மற்றும் நடன இயக்குநர் ஆவார்.

ஆரம்ப கால வாழ்க்கை 
மது நடராஜ் பிப்ரவரி 24, 1971 அன்று பெங்களூரில் எம்.எஸ்.நடராஜன் மற்றும் இந்திய பாரம்பரிய நடனக் கலைஞரான மாயா ராவ்  ஆகியோருக்குப் பிறந்தார்.

கல்வி 
மது நடராஜ் பெங்களூரு மவுண்ட் கார்மல் கல்லூரியில் வணிகத்துறையில் இளங்கலை பட்டம் (பி.காம்) பெற்றார். பெங்களூரில் உள்ள கதக் மற்றும் ஆடற்கலை நாட்டிய பயிற்சி பள்ளியில் சேர்ந்து  நடனத்தைக் கற்றுக்கொண்டார்.

மது நடராஜ் தனது தாயார் மாயா ராவ், அத்தை சித்ரா வேணுகோபால் மற்றும் முன்னா சுக்லா ஆகியோரின் கீழ் கதக் நடனத்தில் பயிற்சி பெற்றார்.

மது நடராஜ் நியூயார்க்கின் ஜோஸ் லிமோன் மையத்தில் கரேன் பாட்டரிடமிருந்து சமகால நடனத்தில் பயிற்சி பெற்றார். இவர் கரேன் பாட்டர் மற்றும் சாரா பியர்சன் ஆகியோரிடமிருந்து இந்த நடனத்தைக் கற்றுக்கொண்டார்.

இந்தியாவின் நாட்டுப்புற மற்றும் தற்காப்பு நடனங்களில் பயிற்சி பெற்ற இவர், பி.கே.எஸ் ஐயங்கார் நுட்பத்தைப் பயன்படுத்தி யோகா பயின்றார்.

அவர் பாரதிய வித்யா பவனில் இதழியல் துறையில் பட்டம் பயின்றார். மேலும் 2018 ஆம் ஆண்டு நிலவரப்படி இந்திரா காந்தி திறந்த வெளி பல்கலைக்கழகத்தில் மானுடவியலில் முதுகலைப் பட்டம் பெற்றார்.

தொழில் 
1995 ஆம் ஆண்டில் நடராஜ் எஸ்.டி.இ.எம். எனப்படும் ஒரு நடன நிறுவனத்தை அமைத்தார். அவை முறையே விண்வெளி,   நேரம், ஆற்றல் மற்றும் இயக்கத்தை குறிப்பிடுவன ஆகும். இந்த நிறுவனம், கதக் மற்றும் நடன அமைப்பான  நாட்டிய பயிற்சி பள்ளியின்  செயல்திறன் பிரிவாக இயங்குகிறது.

மது நடராஜ் கஜுராஹோவில் நடைபெற்ற கஜுராஹோ விழா, தில்லியில் நடந்த புராண குய்லா விழா, அகமதாபாத் சங்கீத நாடக அகாதமி ஏற்பாடு செய்த நிருத்ய கிருதி; பாபிலோனின் திருவிழா; கதக் மகோத்சவம், டெல்லி, லக்னோ  கனடா மற்றும் டொராண்டோவின் கலாநிதி சர்வதேச நடன விழா போன்ற பல்வேறு நடன விழாக்களில் பங்கு பெற்றுள்ளார்.

விருதுகள் 
இவர், கதக் நடனத்தில் படைப்பு மற்றும் சோதனை நடனத் துறையில் திறமை காட்டியதற்காக 2010 ஆம் ஆண்டில் நடராஜ் சங்கீத நாடக அகாதமியின் உஸ்தாத் பிஸ்மில்லா கான் யுவ புராஸ்கர் விருது பெற்றார். இவர்  'இந்தியா டுடே' பத்திரிகையின் 50 இளம் சாதனையாளர் விருதை வென்றார். இவர் 2011 இல் மோகன் கோக்கர் விருதையும் பெற்றார்.

மற்ற விருப்பங்கள் 
மது நடராஜ் புத்தக வாசிப்பை நேசிப்பவராக உள்ளார். நடனம் முதல் பெண்கள் பிரச்சினைகள் வரை பல்வேறு தலைப்புகளில் கட்டுரைகளும் எழுதுகிறார்.

இவர், ஸ்டெம் (விண்வெளி, நேரம், ஆற்றல், இயக்கம்) எனப்படும் நடன நிறுவனத்தை நிர்வகிப்பதைத் தவிர, ஐரோப்பா, அமெரிக்கா, தென்கிழக்கு ஆசியா, ஆஸ்திரேலியா மற்றும் நியூசிலாந்து ஆகிய நாடுகளில் கலாச்சார அமைப்புக்கான திட்டங்களை வடிவமைத்துள்ளார். மேலும், கலைநிகழ்ச்சிகளுக்கு ஒரு ஆதரவு அமைப்பை வழங்கும், புதிய திறமைகள் மற்றும் கருத்தாக்கங்களை ஊக்குவிப்பதற்கும், நடனம் தொடர்பான கருத்தரங்குகள் மற்றும் பட்டறைகளை நடத்துகின்ற நிறுவனங்கள் மற்றும் கலைக்கான முயற்சிகளைச் செய்யும் கிரியா என்கிற அமைப்பினை இவர் தொடங்கினார். நாட்டியத்திற்காக மாநில அளவிலான ஒரு அதிநவீன அமைப்பை அமைப்பதே இவரது கனவு ஆகும் என தெரிவித்துள்ளார்.

மேற்கோள்கள் 

கதக் நடனக் கலைஞர்கள்
வாழும் நபர்கள்
1971 பிறப்புகள்
இந்தியப் பாரம்பரிய பெண் நடனக் கலைஞர்கள்
நேற்று இன்று நாளை (இசை)

நேற்று, இன்று, நாளை ( Netru Indru Naalai) என்பது இந்திய இயக்குநர் மணிரத்னம் அவர்களால் இந்தியாவின் சென்னையில் நடைபெற்ற இசை நாடக நிகழ்ச்சிகளின் தொடராகும். இந்த நிகழ்ச்சிக்கான நடனத்தை கலா மற்றும் பிருந்தா ஆகியோர் வழங்கினர். இந்நிகழ்ச்சியைப் பார்க்க 12,000 பேர் வந்ததாக உறுதிப்படுத்தப்படாத தகவல்கள் வந்தன.

கண்ணோட்டம் 
2000 ஆம் ஆண்டில் முதன்முதலில் கருத்தியலாக நடத்தப்பட்ட நிகழ்ச்சி "பான்யான்" என்ற அமைப்பிற்கு அதன் கட்டட நிதிக்கு நிதி திரட்ட உதவுவதற்காக ஒரு நிகழ்வாக இருந்தது. இந்நிகழ்ச்சியில் நடிகை ரேவதி மற்றும் நடிகர் அமீர்கான் ஆகியோர் இடம்பெற்றிருந்தனர். இது சென்னையில் உள்ள இந்திய விமான நிலைய மைதானத்தில் நடைபெற்றது.

அடுத்த நிகழ்ச்சி 2002 திசம்பர் 2002இல் சென்னை, இந்திய தொழில்நுட்பக் கழகத்தில் நடைபெற்றது. இது சுமார் 10,000 பார்வையாளர்களைக் கொண்டிருந்தது. இதன் வடிவம் பாடல்கள் மற்றும் நடனங்கள் முதல் நிகழ்ச்சியைப் போலவே இருந்தது. தொலைக்காட்சி உரிமைகள் விஜய் தொலைக்காட்சிக்கு வழங்கப்பட்டன.

பிப்ரவரி 2006 இல், நேற்று, இன்று, நாளை நிகழ்ச்சியின் மூன்றாவது தவணை பிராடுவே இசை பாணியில் தமிழ்நாட்டின் சென்னையில் உள்ள சேப்பியார் பொறியியல் கல்லூரியில் நடத்தப்பட்டது. மணிரத்னம் இயக்கிய, மூன்று மணி நேர பாடல், நடனம் மற்றும் நாடகக் களியாட்டம் தமிழகத் திரைப்படத்துறையிலிருந்து, அதன் வெவ்வேறு காலங்களில் நேற்று, இன்று, மற்றும் நாளை வழியாக, உறுதியான செல்லுலாய்டு தருணங்களை மேடையில் உயிர்ப்பித்தது. இந்த நிகழ்ச்சியில் 100 நடனக் கலைஞர்கள் மற்றும் நாடு முழுவதும் உள்ள நடிகர்கள் மற்றும் நடிகைகள் இடம்பெற்றனர். புகழ்பெற்ற திரைப்பட இசையமைப்பாளர் ஏ.ஆர்.ரகுமான் இந்த நிகழ்ச்சிக்காக ஒரு சிறப்பு பாடலை இயற்றினார். மேலும் தயாரிப்பில் ஈடுபட்ட மற்ற குறிப்பிடத்தக்க தொழில்நுட்ப வல்லுநர்களில் கலை இயக்குநர் சாபு சிரில் மற்றும் விருது பெற்ற இயக்குநர் / ஒளிப்பதிவாளர் ராஜிவ் மேனன் ஆகியோர் அடங்குவர்.

ஆளுமைகள் 
ஒன்று அல்லது அதற்கு மேற்பட்ட நிகழ்ச்சிகளில் பங்கேற்ற திரைப்பட பிரபலங்கள், முக்கியமாக தமிழகத் திரைப்படத்துறை, பாலிவுட், மற்றும் மலையாளத் திரைப்படத் துறையைச் சேர்ந்தவர்கள் பின்வருமாறு:

கமல்ஹாசன்
விஜய்
மாதவன்
விக்ரம்
மோகன்லால்
அசின் (நடிகை)
அபிஷேக் பச்சன்
பிரகாஷ் ராஜ்
பரத்
சிரேயா சரன்
கிரண் ராத்தோட்
பூஜா
சதா
மாளவிகா
ரோகிணி
விவேக்
ஜெனிலியா
ஸ்ரீதேவி
வினீத்
அப்பாஸ்
சாம்
விவேக் ஒபரோய்
சிலம்பரசன்
லைலா
ரேவதி
சிம்ரன்
சிறீகாந்த்
சோபனா
ஆர்யா
பானுப்ரியா
சந்தியா
ரீமா சென்
ஷில்பா ஷெட்டி
ஹரிணி
சுஜாதா மோகன்

குறிப்புகள்

வெளி இணைப்புகள் 
Netru Indru Naalai 
Gallery of Stage Production Netru Indu Naalai 

இசை
ஆரணி கோட்டை

ஆரணி கோட்டை என்பது தமிழ்நாட்டில், திருவண்ணாமலை மாவட்டம், ஆரணி நகரில் அமைந்துள்ள கோட்டையாகும். 

தொண்டை மண்டலத்தில், பல்லவர்கள் வரலாற்று பக்கங்களில் தனியிடத்தை பிடித்திருப்பது ஆரணி பகுதியாகும். பிற்கால சோழர்கள் ஆட்சிகாலத்தில் சிற்றரசர்களாக குறுகிப்போன பல்லவர்களின் வழித்தோன்றலின் ஒரு பிரிவான கடம்பூர் சம்புவராயர்கள் ஆவார்கள். இவர்கள் படைவீட்டை தலைமையிடமாக கொண்டு ஆட்சி புரிந்தனர். இவர்களின் மூதாதையர்களின் நிலைநாட்ட முயன்றனர்.

ஆரணி மண்டலேஷ்வரர்கள் தங்களின் ஆட்சிக்குட்பட்ட பகுதிகளை கண்காணிக்கவும், பாதுகாக்கவும், நிர்வாகம் செய்யவும் வசதியாக கோட்டை கட்டிக்கொள்ள அனுமதி அளித்தனர். இப்படி கட்டப்பட்டதுதான் இன்று கான்கிரீட் கட்டிடங்களின் அடித்தளமாக மாறிப்போயுள்ள ஆரணி கோட்டை. இந்த கோட்டைக்காக ஆரணியை அடுத்த படைவீட்டை சுற்றியுள்ள குன்றுகளில் இருந்து பாறைகள் வெட்டி எடுக்கப்பட்டுள்ளன. விஜயநகர பேரரசர்களின் கோட்டை கொத்தளங்களில் என்னென்ன சிறப்பம்சங்கள் இருக்குமோ அத்தனை சிறப்பம்சங்களும் ஆரணி கோட்டையிலும் இடம்பெற்றிருந்தன. மண்டலேஸ்வரர்களுக்கான அரண்மனைகள், அதிகாரிகள், படைவீரர் குடியிருப்புகள், ஆயுத கிடங்கு, குதிரைகளுக்கான லாயம் என அனைத்து அம்சங்களுடன், சுற்றிலும் அகழியுடன் இந்த கோட்டை விளங்கியது. அதோடு சூரியகுளம், சந்திர குளம், சிம்மக்குளம் போன்ற குளங்களும் கோட்டையை ஒட்டி அமைந்தன. இதில் இரண்டு குளங்கள் மட்டுமே இப்போதும் இருந்து கொண்டிருக்கின்றன.

வரலாற்று சின்னமாக கருதப்படும் ஆரணி கோட்டை மைதானத்தில் அமைந்துள்ள இராபர்ட் கெல்லியின் நினைவுத்தூண் பொ.ஊ. 1760 ல் நடந்த கர்நாடகப் போரில் ஆற்காடு கோட்டையும், ஆரணி கோட்டையும் கிழக்கிந்திய கம்பெனி வசம் சென்றது. அப்போது மதுரையை ஆண்ட மகமூத்கான் என்ற மருதநாயகம் மற்றும் ராபர்ட் கெல்லி கிழக்கிந்திய படை கம்பெனிக்கு ஆதரவாக ஆரணி கோட்டையை தாக்கினார். இந்த தாக்குதலில் ஆரணி கோட்டையின் பெரும்பகுதி நாசமானது. இந்த போரில் வீரமரணம் அடைந்த இராபர்ட் கெல்லி மற்றும் கர்னல் வைசூப் உட்பட பலரின் நினைவாக நினைவுத்தூண்கள் எழுப்பப்பட்டன.

இதனையும் காண்க 
 ஆரணி ஜாகீர்
 ஆரணி அரண்மனை
 ஆரணி சண்டை

மேற்கோள்கள் 

தமிழகக் கோட்டைகள்
திருவண்ணாமலை மாவட்டம்
கிறீன் புக் (திரைப்படம்)

கிறீன் புக் () 2018 இல் வெளிவந்த அமெரிக்க நகைச்சுவை நாடகத் திரைப்படமாகும். பீட்டர் ஃபேரெல்லி ஆல் இயக்கப்பட்டுள்ளது. செப்டம்பர் 11, 2018 அன்று தொராண்டோ சர்வதேசத் திரைப்படத் திருவிழாவில் வெளிவந்தது. நவம்பர் 16, 2018 அன்று ஐக்கிய அமெரிக்காவில் யுனிவர்சல் ஸ்டுடியோஸ் ஆல் வெளியிடப்பட்டு, $322 மில்லியன் வருவாயினை ஈட்டியது.

இத்திரைப்படம் பல்வேறு விருதுகளை வென்றது. 91ஆவது அகாதமி விருதுகளில் சிறந்த திரைப்படம், சிறந்த அசல் திரைக்கதை, மற்றும் சிறந்த துணை நடிகர் ஆகிய விருதுகளை வென்றது.

மேலும் பார்க்க
 ஜிம் குரோ சட்டங்கள்

மேற்கோள்கள்

மேலும் படிக்க 
  An interview with director Peter Farrelly and composer Kris Bowers about the film's soundtrack.

வெளியிணைப்புகள்

 
 
 

2018 திரைப்படங்கள்
அமெரிக்கத் திரைப்படங்கள்
அமெரிக்க நண்பர்கள் பற்றிய திரைப்படங்கள்
அமெரிக்க நகைச்சுவை-நாடகத் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
யுனிவர்சல் பிக்சர்ஸ் திரைப்படங்கள்
ஆங்கிலத் திரைப்படங்கள்
ந.ந.ஈ.தி திரைப்படங்கள்
மூன்லைட்டு (2016 திரைப்படம்)

மூன்லைட்டு () 2016 ஆம் ஆண்டில் வெளிவந்த அமெரிக்க நாடகத் திரைப்படம் ஆகும். பேர்ரி ஜென்கின்சால் எழுதி இயக்கப்பட்டுள்ளது. டிரிவான்டே ரோட்சு, ஆன்டிரே ஹாலந்து, ஜனெல் மொனே, அஷ்டன் சாண்டர்சு, ஜாரெல் ஜெரோம், நயோமீ ஹாரிசு, மகெர்சலா அலி ஆகியோர் நடித்துள்ளனர்.

மூன்லைட்டு விமர்சகர்களால் பெரிதும் புகழப்பட்டது. 21 ஆம் நூற்றாண்டின் சிறந்த திரைப்படமாகவும் சிலரால் கருதப்படுகிறது.

இத்திரைப்படம் பல்வேறு விருதுகளை வென்றள்ளது. சிறந்த நாடகத் திரைப்படத்திற்கான கோல்டன் குளோப், சிறந்த திரைப்படத்திற்கான அகாதமி விருது,  சிறந்த துணை நடிகருக்கான அகாதமி விருது சிறந்த தழுவிய திரைக்கதைக்கான அகாதமி விருது ஆகிய விருதுகளை வென்றது.

மேற்கோள்கள்

வெளியிணைப்புகள் 

 
 
 
 
 
 

2016 திரைப்படங்கள்
அமெரிக்கத் திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
ந.ந.ஈ.தி திரைப்படங்கள்
குசுமலதா

குசுமலதா அல்லது மாற்றாந்தாய் என்பது 1951 ஆம் ஆண்டில் வெளியான ஒரு இலங்கை மொழிமாற்றத் தமிழ்த் திரைப்படம் ஆகும். இது 1951 இல் சிங்கள மொழியில் வெளியான சங்கவுன பிலித்துற (, மறைக்கப்பட்ட பதில்) என்ற திரைப்படத்தில் இருந்து மொழிமாற்றம் செய்யப்பட்டது. பி. ஏ. டபிள்யூ. ஜயமான்ன இதன் இயக்குநர் ஆவார். இவர் தான் முன்னர் தயாரித்த ஒரு வெற்றி நாடகத்தையே பின்னர் திரைப்படமாகத் தயாரித்தார். விக்டர் குரேரா, ருக்மணி தேவி ஆகியோர் நடித்திருந்தனர். முகம்மது கவுஸ் மாஸ்டர் இத்திரைப்படத்துக்கான இசையை வழங்கினார். தென்னிந்தியாவில் அப்போது பிரபலமாகவிருந்த பி. ஹனுமந்தராவ் கதை வசனத்தை மொழிபெயர்த்து பாடல்களையும் எழுதினார். தமிழ்த் திரைப்படம் இலங்கையிலும், தென்னிந்தியாவிலும் திரையிடப்பட்டது.

நடிகர்கள்
ருக்மணி தேவி
விக்டர் குரேரா
லெடிசியா பீரிஸ்
எடி ஜெயமன்ன

பாடல்கள்

மேற்கோள்கள்

வெளி இணைப்புகள்

இலங்கைத் தமிழ்த் திரைப்படங்கள்
சிங்களத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
1951 தமிழ்த் திரைப்படங்கள்
பிரேரண தேஷ்பாண்டே

பிரேரணா தேஷ்பாண்டே (Prerana Deshpande) என்பவர் இந்தியாவைச் சேர்ந்த புகழ்பெற்ற கதக் நடனக் கலைஞர் மற்றும் நடன ஆசிரியர் ஆவார்.

இவர் ஏழு வயதாக இருந்தபோது ஷரதினி கோலிடம்  கதக் கற்கத் தொடங்கினார். இவரது   பதினைந்து வயதில் இவரது முதல் நடன ஆற்றுகை நடந்தது.  பின்னர் இவர் குரு சிஷ்ய  பாரம்பரியத்தில் கீழ் கதக் நடனத்தை லக்னோ மற்றும் ஜெய்ப்பூர் கரானாக்களில் ரோகிணி பட்டிடம்   இருபத்தி இரண்டு ஆண்டுகள் பயின்றார். இவர் கதக்கில் அழகிய அசைவுகளுக்காகவும், கதக்கின் பல்வேறு அம்சங்களில் தேர்ச்சி பெற்றதற்காகவும், அபிநயம்   மற்றும் லயத்துக்கு (ரிதம்) கட்டுப்பட்ட நடனம் போன்றவையாகவும் அறியப்படுகிறார்.

பிரேரண தேஷ்பாண்டே தனது முறைசார் கல்வியை இந்தியாவின் புனே பல்கலைக்கழகத்தின் நிகழ்த்துக் கலை மையத்தில்  ( லலித் கலா கேந்திரா ) பெற்றார். கதக்கில் முதுகலைப் பட்டம் பெற்ற இவர் பல்கலைக்கழகத்தில் முதலிடம் பிடித்தார். மேலும் இவர் கணிதத்தில்  இளங்கலை பட்டத்தையும் முடித்தார். இந்த முறையான கணித அறிவை இவரது நடனத்திற்கும் பயன்படுத்துகிறார்.

தனது கலைப்பணி அர்ப்பணிப்பாக, தேஷ்பாண்டே புனேயில் கதக் நடனத்திற்கான ஒரு கல்வி நிறுவனமாக நிருத்யாதத்தை நிறுவியுள்ளார். அங்கு இவர் இந்திய மற்றும் வெளிநாடுகளில் இருந்து வரும் மாணவர்களுக்கு நடனத்தைக் கற்பிக்கிறார். மேலும் நிகழ்ச்சிகளிலும் விழாக்களிலும் கலந்துகொள்ள  மேம்பட்ட கலைஞர்களைக் கொண்ட நிலையான குழுவைக் கொண்டுள்ளார்.

குடும்பம் 
பிரபல தபேலா இசைக் கலைஞரான சிறீ சுப்ரீத் தேஷ்பாண்டேவை  பிரேரணா  திருமணம் புரிந்துள்ளார். இவர்களின் ஒரே மகள் ஈஸ்வரி தேஷ்பாண்டே ஆவார்.  ஈஸ்வரி தேஷ்பாண்டே இவரது நிருத்யம் கலைப் பள்ளியியின் முதன்மை மாணவர்களில் ஒருவரும் ஆவார். ஈஸ்வரி தனது மூன்று வயதில் அதாவது 1999 இல், நடனமாடத் தொடங்கினார்,  மேலும் அவர் தனது பன்னிரண்டு வயதிலிருந்தே கதக் நடனக் கலைஞராக தனித்து மிளிர்கிறார்.

படைப்புக்  கூட்டு முயற்சி 
பி. டி. பண்டிட்டின் கருத்தாக்கத்தில் உருவாக்கப்பட்ட மீரா பாயின் வாழ்க்கை மற்றும் பாடல் வரிகள் குறித்து 'மஹரோ பிரணம்' என்ற பெயரிலான படைப்பு கூட்டு முயற்சியில், பிரேமண தேஷ்பாண்டே கதக் நடனத்துக்கு நடன இயக்கம் மேற்கொண்டார்.

அஜந்தா மற்றும் எல்லோரா உலக பாரம்பரிய தளத்தால் மன எழுச்சியுற்று 2007 ஆம் ஆண்டில் கதக் - ஒடிசி கூட்டு முயற்சி நிகழ்சியானது பிரபல ஒடிசி நடனக் கலைஞர் சுஜாதா மொகாபத்ரா மற்றும் பிரேரானா தேஷ்பாண்டே ஆகியோரின் கூட்டில் உருவானது. இது அஜந்தா கம்ஸ்  அலைவ் - டிரிபூட் டூ அஜந்தா & எல்லோரா  என்ற தலைப்பில் தயாரிக்கப்பட்டு 2007  பிப்ரவரி 18 அன்று  மகாராட்டிரத்தின்  கலாச்சார தலைநகரான புனேயில் அரங்கேற்றப்பட்டது. இது நடன அறிஞர் சுனில் கோத்தாரி அவர்களால் வழங்கப்பட்டது. இந்த கூட்டுழைப்பில் இந்நிகழ்வு பின்னர் நாட்டின் பல்வேறு நகரங்களில் மேடை ஏறியது.

2010 ஆம் ஆண்டில், பிரேராணாவும் சுஜாதாவும் தொடர்ந்து நிகழ்வை இணைந்து நிகழ்த்தி வந்தனர். 2018 ஆம் ஆண்டில், நிருத்யாதத்தின் மொழிபெயர்ப்பாக நிகழ்த்தப்பட்ட  தாள -மாலா என்ற உருப்படியானது நடனக் கலைஞரான  பி. டி.  மோகன்ராவ் கல்லியன் புர்கரின் தாள பணிகளை அடிப்படையாகக் கொண்டது. இதற்காக ரத்திகாந்த் மோகபத்ரா தனது ஒடிசி நிறுவனத்துடன் அழைக்கப்பட்டார்.

விருதுகள் 

 2016: தேவதாசி தேசிய விருது  
  பிர்ஜு மகாராஜ் கைகளால் கௌரவ் புரஸ்கர் விருது. 
  சூர் சிங்கர் சம்சாத் ஆப் மும்பை என்ற பட்டத்தை பாடகர் மணி அவர்களிடம் இருந்து பெற்றார்.  
 1994: நிருத்யஸ்ரி என்ற பட்டத்தை கிரண், கட்டானியிடம் இருந்து பெற்றார்.

குறிப்புகள்

வெளி இணைப்புகள் 

 
 Prerana Deshpande's channel on YouTube

வாழும் நபர்கள்
கதக் நடனக் கலைஞர்கள்
இந்தியப் பாரம்பரிய பெண் நடனக் கலைஞர்கள்
கவிதா பாலகிருட்டிணன்

கவிதா பாலகிருட்டிணன் (Kavitha Balakrishnan) (பிறப்பு 1976 சூன் 1) இவர் ஓர் கலை விமர்சகரும், கவிஞரும், சமகால கலை ஆராய்ச்சியாளரும், ஓவியரும் மற்றும் கலைக்காப்பாளாராகவும் உள்ளார். 1998 முதல் 1999 வரை  திருவனந்தபுரம், நுண்கலை கல்லூரியில் கலை வரலாற்றின் விரிவுரையாளராக தனது கற்பித்தல் வாழ்க்கையைத் தொடங்கினார். பின்னர் இவர் திரிப்பூணித்துராவில் உள்ள ஆர்.எல்.வி இசை மற்றும் நுண்கலைக் கல்லூரியிலும், மும்பையில் உள்ள தேசிய உடையலங்கார தொழில்நுட்பக் கல்லூரியில் வருகை தரும் ஆசிரியராக விரிவுரை செய்கிறார். இவர் தற்போது தென்னிந்தியாவிலுள்ள கேரளத்தின் திருச்சூரிலுள்ள நுண்கலைக் கல்லூரி கலை வரலாறு மற்றும் அழகியல் துறையின் விரிவுரையாளராக  உள்ளார்.

கல்வி வாழ்க்கை 
கவிதா 1998 ஆம் ஆண்டில் பரோடா மகாராஜா சாயாஜிராவ் பல்கலைக்கழகத்தில் நுண்கலை வரலாறு மற்றும் அழகியலில் முதுகலைப் பட்டம் பெற்றார். பின்னர் இவர் மலையாள பத்திரிகைகளில் இலக்கியம் சார்ந்த நடைமுறை குறித்த ஒரு ஆய்வறிக்கையைத் தயாரித்தார். இதற்காக கோட்டயம் மகாத்மா காந்தி பல்கலைக்கழகத்தில், 2009 இல் முனைவர் பட்டம் பெற்றார்.

விருதுகள் 
13 வயதில் இவர் ஓவியத்திற்காக சோவியத் நாட்டின் நேரு விருதைப் பெற்றார். இவர் கோடைகாலத்தை கருங்கடலின் கிரிமியன் கடற்கரையில், உக்ரைன் (முன்னாள் சோவியத் ஒன்றியம்) ஆர்டெக்கின் (முகாம்) இடை தேசிய இளம் முன்னோடி முகாமில் கழித்தார்.

2007 ஆம் ஆண்டில் மலையாளத்தில் கலை குறித்த சிறந்த புத்தகத்திற்கான மாநில விருதை  லலிதா கலா அகாதமியிலிருந்து கேரளத்திலே சித்ரகலாயுதே வரதனம் என்ற புத்தகம் வென்றது. 2005 ஆம் ஆண்டில் அவருக்கு எஸ்.பி.டி சாகித்ய புரஸ்காரம் மற்றும் 2007 இல் கவிதைக்கான அய்யப்பன் புரஸ்காரம் ஆகியவை வழங்கப்பட்டுள்ளன.

குறிப்புகள் 

இந்தியப் பெண் ஓவியர்கள்
1976 பிறப்புகள்
வாழும் நபர்கள்
பிலிம்ப்டன் 322

1921 ஆம் ஆண்டு எட்கர் பேங்சு எனும் பழம்பொருள் தேடுபவரால் ஈராக்கில் 1800 பொமுவைச் சேர்ந்த பிலிம்ப்டன் 322 எனும் பாபிலோனிய கணக்குக் களிமண்தட்டு ஆப்பெழுத்து ஆவணம் ஒன்று  கண்டுபிடிக்கப்பட்டது.  அறுபதின்ம இலக்க முறைமையை அடிப்படையாகக் கொண்ட இந்த ஆவணத்தில், இயற்கணிதம் பற்றியான விரிவான அட்டவணை ஒன்று இருக்கிறது.  பித்தாகரசு எனும் கிரேக்க கணக்கு வல்லுனர் பின்னாளில், 570 பொமுவில் கண்டுபிடித்த க2 + ச2 = ட2 எனும் பிதோகரசு விதி என்பதைப்பற்றி பிலிம்ப்டன்-322 களிமண்தட்டிலேயே  குறிப்பிடப்பட்டுள்ளதானது வியப்பிலும் வியப்பு.

மேற்கோள்கள்

பாபிலோனியக் கணிதவியல்
பாசுகலைன்

1652 ஆம் ஆண்டில், பிரான்சு நாட்டைச் சேர்ந்த பிலேசு பாசுகல் எனும் அறிஞர், பற்கள் கொண்ட தட்டுருளிகளை பயன்படுத்தி கூட்டல், கழித்தல் ஆகிய கணக்குச் செயல்களை செய்திடும் பாசுகலைன் எனும் கருவி ஒன்றை வடிவமைத்தார்.  200 பொமுவில் உருவாக்கப்பட ஆன்டிகைதேரா கருவியானது விசைமுறை வாயிலாக சில கணக்குகள் செய்யவல்லக் கருவியாக இருந்தாலும், பொதுமுறைக் கணக்குகளான கூட்டல் கழித்தல் ஆகியவற்றை செய்யவல்லதக பாசுகலைன் இருந்ததால் இது ஞாலத்தின் முதல் விசைமுறைக் கணக்கிடும் கருவியாக கருதப்படுகிறது. அதுபோல 1621 ஆம் ஆண்டு வில்ஃகெம் இசுகிகார்ட் எனும் செர்மானியர் உருவாக்கியிருந்த அரத்தமேட்டிக்கம் ஓர்கானம் எனும் கருவியானது ஒரு எண்ணும் கருவியாக மட்டுமே இருந்தது. பிரான்சு நாட்டின் பெரும் செல்வந்தரான பிலேசின் தந்தையான எடியெனெ பாசுகல், ஒரு வழக்கறிஞராகவும் வரிவசூலிக்கும் அதிகாரியாகவும் இருந்தார்.  தன் தந்தை பேற்கொள்ளும் கணக்குகளுக்கு உதவியாக பிலேசு பாசுகல், இந்த பாசுகலைன் கணக்கிடும் கருவியை அவரது பதினெட்டாவது அகவையில் உருவாக்கினார்.  கூட்டப்படத் தேவையான எண்களை பாசுகலைனின் முகப்பிலுள்ள 5 முதல் 8 தட்டுறுளிகளை, அவைகளின் விளிம்பில் பொறிக்கப்பட்டுள்ள 0-9 எண்களை சுழற்றி உள்ளீடு அளிக்கலாம்.   பாசுகலைனின் எளிய வடிவமைப்பை பின்பற்றி கால்குமீட்டர், அடியேட்டர், கோல்டன் செம் ஆடிங் மெசின், லைட்னிங் ஆடிங் மெசின் போன்ற பல கூட்டல்-கழித்தல் கருவிகள் தயாரிக்கப்பட்டன.

மேற்கோள்கள்

பிரெஞ்சு கண்டுபிடிப்புகள்
நீர் ஒருங்கிணைப்பி

1936 ஆம் ஆண்டில், சோவியத் ஒன்றியத்தைச் (உருசியா) சேர்ந்த விலாடிமிர் லுக்கியனோவ் எனும் அறிஞர், கன்னாடி குழாய்களால் செய்யப்பட்டு நீரின் பாய்வு மற்றும் அழுத்தத்தை பயன்படுத்தி இந்தக்ராத்தர் யாத்ராவ்பியிசுகி (நீர் ஒருங்கிணைப்பி) எனும் கணினி ஒன்றை உருவாக்கியிருந்தார். பைஞ்சுதைகளில் ஏற்படும் விரிசல்களுக்கு காரணமாக இருக்கும் உள் வெப்பத்தை கணக்கிடப் பயன்படும் பகுதி-வகையீட்டுச்-சமன்பாடுகளுக்கு தீர்வுகாணும் கணினியாக இக்கணினி.  இக்கணினியானது பாய்ம ஏரண மற்றும் பாய்ம விசையியல் விதிகளை அடிப்படையாகக் கொண்டு அமைக்கப்பட்டிருந்தது.  பகுதி-வகையீட்டுச்-சமன்பாடுகளுக்கு தீர்வுகாணும் ஞாலத்தின் முதன்முதல் கணினி இதுவே.  விலாடிமிர் லுக்கியனோவ், முதலில் இதனை ஒரு ஓரலகு கருவியாக வடிவமைத்து பின்னர் பன்னலகு கணக்கிடும் கருவியாக மெருகேற்றினார்.  உருசியாவின் கணக்கிடும் கருவிகள் நிறுவனம், இதனை உருவாக்கி அந்நாட்டில் 1970 வரை பயன்பாட்டில் இருந்தது.

மேற்கோள்கள்

கணினி வகைகள்
வைசாலி சமந்த்

வைசாலி சமந்த் (Vaishali Samant) இவர் ஓர் இந்திய இசை அமைப்பாளரும், பாடலாசிரியரும் மற்றும் பின்னணி பாடகியுமாவார். இவர் மராத்தி திரைப்படம் மற்றும் இசைத் துறையில் பணியாற்றியதற்காக பிரபலமாக அறியப்படுகிறார். தொலைக்காட்சி நிகழ்ச்சிகளில் ஒளிபரப்பப்படும் மெய்நிகர் பாடும் போட்டி நிகழ்ச்சிகளில் நடுவராகவும் இருக்கிறார். இவர் பெங்காலி, குஜராத்தி, போஜ்புரி, அசாமி, தமிழ் மற்றும் தெலுங்கு மொழிகளில் பாடியுள்ளார். இவர் மராத்தியில் மட்டும் 2000 பாடல்களுக்கு மேல் பாடியுள்ளார். இவரது "ஐகா தாஜிபா", " கோம்பாடி பாலாலி ", "நாட் குலா" மற்றும் "துர்ச்சியா ரனாத்" போன்ற பிரபலமான பாடல்கள் பெரிய வெற்றியைப் பெற்றன. மேலும் இவர் ஏ. ஆர். ரகுமான், விஜு ஷா மற்றும் தபூ மாலிக் போன்ற இசை இயக்குனர்களுக்காகவும் இவர் பாடியுள்ளார். "கொம்படி படாலி" என்ற மிகவும் பிரபலமான மராத்தி பாடல் இவரது அனைத்து இசை நிகழ்சிகளிலும் பாடுமாறு கேட்டுக்கொள்ளப்படுகிறார்.

இசைப் பயிற்சி 
வைசாலி சமந்த் தனக்கு 8 வயதாக இருந்தபோது சாதனை படைத்த நாட்டிய சங்கீத நிபுணர் ஜோத்சனா மொகைல் என்பவரின் கீழ் இசையைக் கற்கத் தொடங்கினார். பின்னர், கட்டி மற்றும் சிறீ ஜெயந்த் தாதர் ஆகியோரிடமிருந்து 5 ஆண்டுகள் இந்திய பாரம்பரிய இசையில் முறையான பயிற்சி பெற்றார். அதன்பிறகு, குரு பண்டிட் மனோகர் சிமோத்திடமிருந்து சர்வதேச இசையுடன் இந்திய பாரம்பரிய இசையை கலக்கும் நுட்பத்தை கற்றுக் கொண்டார்.

தொழில் 
சமந்தின் ஐகா தாஜிபா என்ற முதல் பாடல் இந்தியா முழுவதும் பரபரப்பை ஏற்படுத்தியது. லகான், தால் & சத்யா போன்ற பாலிவுட் திரைப்படங்களில் ஏ. ஆர். ரகுமான் போன்ற இசையமைப்பாளர்களுக்காக இவர் பாடியுள்ளார். விஜு ஷா, தபூ மாலிக் போன்ற பாலிவுட் இசை இயக்குனர்களுக்காகவும் இவர் பாடியுள்ளார். மேலும் பாலிவுட் படங்களான பத்மசிறீ லாலு பிரசாத் யாதவ், கேர்ல்பிரெண்ட், எயிட், மலமால் வீக்லி, துஜே மேரி கசம், சேத்னா, தில் ஜோ பீ கஹே, டிராஃபிக் சிக்னல், கஹூன் கே ... பியார் ஹைசாம்கு, மிர்ச் போன்றத் திரைப்படங்களில் பாடல்களுக்காகவும் இவர் பாடியுள்ளார். ஏ. ஆர். ரகுமான் இசையமைத்த சத்யா என்ற திரைப்படத்தில் இடம் பெற்ற சல்கா ரே என்ற இவரது பாடல் மிகவும் பிரபலமானது. இவர் 2004 இல் சிங்கப்பூரின் எம்டிவி ஆசியா இசை விருதுகளை வென்றுள்ளார்.

லகான் (2001), கைஸ் கஹூன் கே பியார் ஹை (2003), மஜா நாவ் சிவாஜி (2016 ), கிரண் குல்கர்னி Vs கிரண் குல்கர்னி (2016) திரைப்பட இசைத் தொகுப்பின் ஒரு பகுதியாகவும் இருந்தார். 2017இல் சுபாஷ் கோர்படேவின் கர்ப் என்ற படம், மற்றும் என். லேகர் என்பவர் இயக்கிய மராத்தி நாடக திரைப்படமான சாந்த் பிரிதிச்சா ஆகியவற்றுடன் இவர் தொடர்புடையவர். திரைப்படங்களுக்கு பாடுவதைத் தவிர, இந்தி இசைத் தொகுப்பிலும் வைசாலி பணியாற்றி வருகிறார். இவர் சமீபத்தில் தனது சமீபத்திய பாடலான குங்குனி தூப் என்ற பாடலை யூடியூப்பில் காணொளிக் காட்சியாக வெளியிட்டுள்ளார்.

கௌரவங்கள் 
2017 ஆம் ஆண்டில் அம்பர்நாத் மராத்தி திரைப்பட விழாவில் கட்பாத் கோந்தல் சிறந்த பெண் பாடகியாக பரிந்துரைக்கப்பட்டார்.

குறிப்புகள்

வெளி இணைப்புகள் 
 

தமிழ்த் திரைப்படப் பின்னணிப் பாடகர்கள்
மராத்தியர்கள்
வாழும் நபர்கள்